1932 й. бер нисә ай Башҡортостанда була , бында ул художестволы оҫталыҡ проблемалары буйынса лекциялар уҡый , әҙәби кисәләрҙә сығыш яһай ; апр . БАССР Яҙыусылар союзының Ойоштороу комитетында әҙәби ойошмаларҙы үҙгәртеп ҡороу буйынса кәңәшмә үткәрә , сент . Башҡорт драма театрында М.Горькийҙың әҙәби эшмәкәрлегенә 40 йыл тулыуға арналған кисәлә һ.б. сығыш яһай . Респ. көньяҡ һәм көньяҡ-көнсығыш райондарында “ Ҡара металлургия ” ( “ Чёрная металлургия ” ; тамамланмаған ; айырым бүлектәре 1959 й. баҫылып сыға ) романы өсөн материал йыя .